**Vastavalt nimekirjale 15.07.2025 nr 6-1/46-18**

**Uulu külas Soometsa tee 19 ja Soometsa tee 21 kinnistute detailplaneeringu vastuvõtmine ja avalik väljapanek**

Häädemeeste Vallavalitsuse 18.06.2025 korraldusega nr 260 võeti vastu Uulu küla Soometsa tee 19 (katastritunnus 84801:001:0531, pindala 3921 m², sihtotstarve tootmismaa 100%) ja Soometsa tee 21 (katastritunnus 84801:001:0532, pindala 2845 m², sihtotstarve tootmismaa 100%) kinnistute detailplaneeringu, mille planeeringuala suurus on 6766 m². Juurdepääs planeeringualale on tagatud olemasoleva 19333 Uulu-Soometsa-Häädemeeste tee kaudu. Detailplaneeringu eesmärgiks on maaüksuste liitmine üheks ja ehitusõiguse andmine uute tootmis-/ärihoonete ehitamiseks. Planeeritav maaüksuse maakasutus on tootmismaa 55-100% ning ärimaa 0-45%. Detailplaneeringus nähakse ette planeeritava krundi täisehituseks 40%, kavandatavate hoonete arvuks kuni 3 ning planeeritavate hoone kõrguseks kuni 13 m. Oluline on seejuures, et lahendusega oleks tagatud võimalus rajada tootmis/ärihoone mõõtmetega 36 m x 85 m. Lisaks määrata tehnovõrkude, liikluse, parkimise ja haljastuse lahenduse põhimõtted. Detailplaneering on kooskõlas kehtiva Tahkuranna valla üldplaneeringuga (kehtestatud Tahkuranna Vallavolikogu 31.05.2012.a määrusega nr 11).

Häädemeeste Vallavalitsus korraldab Uulu külas Soometsa tee 19 ja Soometsa tee 21 kinnistute detailplaneeringu avaliku väljapaneku ajavahemikul 04.08.2025-18.08.2025. Detailplaneeringu materjalidega on võimalik tutvuda Häädemeeste valla kodulehel https://haademeestevald.kovtp.ee/planeeringute-teated või Häädemeeste Vallavalitsuse ruumides Pargi tee 1, Uulu küla. Ettepanekud ja vastuväited palume esitada hiljemalt 18.08.2025 kirjalikult e-postile haademeeste@haademeeste.ee.

Lugupidamisega

*/allkirjastatud digitaalselt/*

Külliki Kiiver

vallavanem

Lisa:

1. Häädemeeste Vallavalitsuse 18.06.2025 korraldus nr 260

Marie Reinson

planeerimis- ja maanõunik

marie.reinson@haademeeste.ee

telefon 5788 0015